कोलकाता स्थित इंडियन इंस्टीट्यूट ऑफ सोशल वेलफेयर एंड बिजनेस मैनेजमेंट के निदेशक अशोक कुमार दत्‍ता ने कहा कि ‘प्रभात खबर’ अखबार तीन चीजों के कारण सफल हुआ है. ये तीन चीजें लीडरशिप, नैतिक मूल्‍य और टीम का पैशन है. ये बातें किसी भी संस्‍थान को सफलता के सोपान पर पहुंचा सकती है. उन्‍होंने हरिवंश की भावना की सराहना की और कहा कि नैतिक मूल्‍यों ने ‘प्रभात खबर’ को आज जन-जन का चहेता बनाया है. इससे पूर्व मुख्‍यमंत्री और अन्‍य अतिथियों ने ‘प्रभात खबर : प्रयोग की कहानी’ पुस्‍तक और ‘झारखंड गौरव सम्‍मान’ नामक कॉफी टेबल बुक का लोकार्पण किया.